Με απογευματινή προπόνηση στα Σπάτα ολοκληρώθηκε η προετοιμασία της ΑΕΚ για το κυριακάτικο παιχνίδι με την Λαμία στο ΟΑΚΑ (19:15), στο πλαίσιο της 3ης αγωνιστικής. Αμέσως μετά το τέλος, ο Νίκος Κωστένογλου ανακοίνωσε την αποστολή, στην οποία φυσικά δεν συμμετέχουν οι τραυματίες Πέτρος Μάνταλος – Νέλσον Ολιβέιρα που συνέχισαν τα ατομικά προγράμματα εκγύμνασης που ακολουθούν. Εκτός έμεινε και ο Ντμίτρο Τσιγκρίνσκι, για να πάρει κάποιες ανάσες εν όψει συνέχειας με την κατάλληλη διαχείρηση, αφού ακολουθούν Παναιτωλικός στο Αγρίνιο και ΠΑΟΚ στο ΟΑΚΑ.

Η αποστολή της ΑΕΚ: Μπάρκας, Τσιντώτας, Μπακάκης, Λόπες, Οικονόμου, Βράνιες, Χουλτ, Σβάρνας, Παουλίνιο, Κρίστιτσιτς, Βέρντε, Σιμόες, Ντέλετιτς, Ζεράλδες, Αλμπάνης, Κλωναρίδης, Σιμάο, Γαλανόπουλος, Γιακουμάκης και Λιβάια.